13/03/2012 | Administración LocalMunicipal
Santiso
Aprobación definitiva da Ordenanza fiscal reguladora da taxa por tramitación de expediente conducente á obtención de resolución/acordo de declaración de aplicación do réxime de situación de fóra de ordenación

ANUNCIO DE EXPOSICIÓN PÚBLICA Asunto.–Aprobación definitiva ordenanza fiscal reguladora da taxa por tramitación expediente conducente á obtención de resolución/acordo de declaración de aplicación do réxime de situación de fóra de ordenación previsto na disposición transitoria terceira da Lei 2/2010, do 25 de marzo, de medidas urxentes de modificación da Lei 9/2002, do 30 de decembro. O Concello Pleno, na sesión ordinaria celebrada o día once de xaneiro de dous mil doce aprobou provisionalmente, a ordenanza fiscal reguladora da taxa por tramitación expediente conducente á obtención de resolución/acordo de declaración de aplicación do réxime de situación de fóra de ordenación previsto na disposición transitoria terceira da Lei 2/2010, do 25 de marzo, de medidas urxentes de modificación da Lei 9/2002, do 30 de decembro. Así mesmo acordou expoñer o expediente a información pública e audiencia aos interesados, previo anuncio no taboleiro de edictos do Concello, así como nun diario dos de maior tirada da provincia e no BOP, por un prazo de 30 días, como mínimo, para que puideran presentar as reclamacións e suxerencias que estimasen oportunas, que de producirse serían resoltas pola Corporación. No suposto de que non se presentaran reclamacións contra o mesmo, entenderase automáticamente elevado a definitivo o acordo ata entón provisional, sen necesidade de acordo plenario, de conformidade co disposto no artigo 17.3 do citado R. D. lexislativo 2/2004. O acordo definitivo, ou o provisional elevado automaticamente a definitivo, e o texto da modificación das citadas ordenanzas publicaranse no Boletín Oficial da Provincia da Coruña, entrando en vigor ao día seguinte da súa publicación, permanecendo en vigor ata que non se acorde a súa derrogación ou modificación expresas. No diario “La Voz de Galicia” de data 20/01/2012, no BOP n.º 15 de data 23/01/2012 e no taboleiro de edictos do Concello publicouse o anuncio de exposición pública da aprobación incial da antedita ordenanza, non presentándose reclamacións no prazo de exposición pública, polo que entendendo que queda aprobada definitivamente publícase o seu texto íntegro en cumprimento do previsto no artigo 17.4 do R. D. lexislativo 2/2004, facendo constar que contra a aprobación definitiva da ordenanza poderá interpoñerse recurso contencioso administrativo no prazo de dous meses, contados a partir da data de publicación da ordenanza íntegra no Boletín Oficial da Provincia. “ORDENANZA FISCAL POR TRAMITACIÓN EXPEDIENTE CONDUCENTE Á OBTENCIÓN DE RESOLUCIÓN/ACORDO DE DECLARACIÓN DE APLICACIÓN DO RÉXIME DE SITUACIÓN DE FÓRA DE ORDENACIÓN PREVISTO NA DISPOSICIÓN TRANSITORIA TERCEIRA DA LEI 2/2010, DO 25 DE MARZO, DE MEDIDAS URXENTES DE MODIFICACIÓN DA LEI 9/2002, DO 30 DE DECEMBRO Artigo 1.º.–Fundamento e natureza. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases de réxime local, e de conformidade co disposto nos artigos 15 a 19 e 20.4. a) do Real decreto lexislativo 2/2004, do 5 de marzo, texto refundido da Lei reguladora das facendas locais, o Concello de Santiso establece a taxa por tramitación de expediente conducente á expedición da resolución/acordo administrativo de declaración de aplicación do réxime de situación de fóra de ordenación dos actos de uso do solo, en particular das obras, instalacións, construccións e edificacións realizadas sen licencia ou sen autorización autonómica preceptiva, existentes con anterioridade ao 1 de xaneiro de 2003, e respecto das cales no momento de entrada en vigor da Lei 2/2010 transcorrese o prazo legalmente establecido no artigo 210.2 da Lei 9/2002, sen que a administración adoptase ningunha medida dirixida á restauración da legalidade urbanística ou ambiental. Artigo 2.º.–Feito impoñible. Constitúe o feito impoñible da taxa a actividade municipal, técnica e administrativa, tendente a verificar se os actos de uso do solo, en particular das obras, instalacións, construccións e edificacións a que se refire a disposición transitoria terceira da Lei 2/2010 axústanse ás disposicións normativas de aplicación a efectos de declaración de aplicación do réxime previsto para a situación de fóra de ordenación. Artigo 3.º.–Suxeito pasivo. Son suxeitos pasivos contribuíntes as persoas físicas ou xurídicas e as entidades a que se refire o artigo 35.4 da Lei xeral tributaria, que sendo propietarios das obras, edificacións ou instalacións a que se refire o artigo primeiro soliciten da Administración municipal a tramitación de expediente administrativo co obxecto de obter resolución/acordo de declaración de aplicación ao inmoble afectado do réxime correspondente á situación de fóra de ordenación. Artigo 4.º.–Responsables.1. Responderán solidariamente das obrigas tributarias do suxeito pasivo, as persoas físicas e xurídicas a que se refire o artigo 42 da Lei xeral tributaria.2. Serán responsables subsidiarios da débeda tributaria as persoas ou entidades sinaladas no artigo 43 da Lei xeral tributaria nos supostos e co alcance sinalado no mesmo. Artigo 5.º.–Cota tributaria. A cota tributaria se determinará por unha cantidade fixa sinalada de acordó coa tarifa seguinte: Taxa pola intevención municipal na elaboración de resolución de declaración de fóra de ordenación de obras, instalacións, construccións e edificacións a que se refire a disposición transitoria terceira da Lei 2/2010: 380,00. Artigo 6.º.–Exencións, bonificacións e deduccións de cota. Non se concederán exención nin bonificación algunha na exacción da taxa que non veña establecida en tratados ou acordos internacionais ou normas con rango de lei. Artigo 7.º.–Devengo.1. Devéngase a taxa e nace a obriga de contribuír cando se inicie a prestación que constitúe o seu feito impoñible. Para estes efectos, entendérase iniciada a actividade na data de presentación da solicitude a efectos de tramitación do expediente.2. A obriga de contribuír, unha vez nacida, non se verá afectada polo feito de que non se recoñezan as situación solicitadas polo interesado. Tampouco se verá afectada a obriga de contribuír pola renuncia ou desistimento do solicitante unha vez transcorridos dez días dende a presentación da correspondente solicitude. Artigo 8.º.–Liquidación e ingreso.1. O importe da taxa exisirase en réxime de autoliquidación a abonar no intre de presentala solicitude o interesado. Artigo 9.º.–Infraccións e sancións. En todo o relativo á cualificación de infraccións tributarias, así como das sancións que ás mesmas correspondan en cada caso, estarase ao disposto nos artigos 183 e seguintes da Lei xeral tributaria. Disposición final. A presente ordenanza, unha vez recaese o correspondente acordo do Pleno da Corporación, entrará en vigor ao día seguinte da súa publicación no Boletín Oficial da Provincia da Coruña, permanecendo en vigor ata a súa modificación ou derogación expresa.” Santiso, 1 de marzo de 2012. O alcalde Asdo.: Fernando Suárez Cortiñas